PROTOCOL DE PROTECCIÓ PER A VÍCTIMES DE VIOLÈNCIA DE GÈNERE QUE TREBALLEN O ESTUDIEN EN LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5601)
  + [Valencià](/va/acuerdo/5601)






Selector de idioma

Leer

* [Español](/es/acuerdo/5601)
* [Valencià](/va/acuerdo/5601)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





PROTOCOL DE PROTECCIÓ PER A VÍCTIMES DE VIOLÈNCIA DE GÈNERE QUE TREBALLEN O ESTUDIEN EN LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
=========================================================================================================================================================================

Secretaria General

Butlletí Oficial Universitat d'Alacant





PROTOCOL DE PROTECCIÓ PER A VÍCTIMES DE VIOLÈNCIA DE GÈNERE QUE TREBALLEN O ESTUDIEN EN LA UNIVERSITAT D'ALACANT

Data d'aprovació
:   17/12/2019

Data de publicació
:   17/12/2019

Òrgan competent
:   Consell de Govern

Secció
:   DISPOSICIONS GENERALS

* [Annexos](#anexos)

* [Ver acuerdo en formato **PDF**](/pdf.asp?pdf=5601.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5601)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5601)
  + [Compartir acuerdo en 

    X](https://twitter.com/intent/tweet?via=UA_Universidad&text=PROTOCOL DE PROTECCIÓ PER A VÍCTIMES DE VIOLÈNCIA DE GÈNERE QUE TREBALLEN O ESTUDIEN EN LA UNIVERSITAT D'ALACANT&url=https://www.boua.ua.es/va/acuerdo/5601)

**Títol:** PROTOCOL DE PROTECCIÓ PER A VÍCTIMES DE VIOLÈNCIA DE GÈNERE QUE TREBALLEN O ESTUDIEN EN LA UNIVERSITAT D'ALACANT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dimarts, 17 de desembre de 2019

El Consell de Govern de la Universitat d'Alacant, en la sessió ordinària del dia 17 de desembre de 2019, ha aprovat per unanimitat el Protocol de protecció per a víctimes de violència de gènere que treballen o estudien en la Universitat d’Alacant.

PROTOCOL DE PROTECCIÓ PER A VÍCTIMES DE VIOLÈNCIA DE GÈNERE QUE TREBALLEN O ESTUDIEN EN LA UNIVERSITAT D’ALACANT

1. PRESENTACIÓ

La violència de gènere és la manifestació més visible de les desigualtats que persisteixen entre dones i homes i que atempta contra la integritat, la dignitat i la llibertat de les dones. És un problema que també està present en els entorns universitaris. Des del compromís de la Universitat d’Alacant de disposar d’un espai de treball i estudi segur i de garantir la permanència en els seus estudis a les alumnes víctimes de violència de gènere d’aquesta, els vicerectorats amb competències en matèria de seguretat (Vicerectorat de Campus i Tecnologia) i igualtat de gènere (Vicerectorat de Responsabilitat Social, Inclusió i Igualtat) van sol·licitar a la direcció del Servei de Seguretat de la UA un Protocol de protecció per a víctimes de violència de gènere que treballen o estudien a la Universitat d’Alacant. Amb aquest es desenvolupa el que s’estableix en el Capítol V (Mesures d’actuació davant de situacions de violència de gènere) del Protocol de prevenció i actuació enfront de l’assetjament sexual, per raó de sexe i per orientació sexual de la Universitat d’Alacant atenent al marc de les competències legalment establides i a la legislació vigent que situa en diverses unitats dels Cossos i Forces de Seguretat de l’Estat com a responsables del seguiment i la protecció de les dones víctimes de violència de gènere.

L’objectiu del Protocol és proporcionar a les víctimes de violència de gènere els mitjans i les mesures de protecció personal (puntuals, provisionals o permanents) necessaris per a garantir-ne la seguretat. Aquestes mesures seran complementàries i subordinades a aquelles que, en el seu cas, establisca el Ministeri de l’Interior i que dependrà del nivell de risc assignat. Les mesures de protecció les determinarà el vicerectorat amb competències en matèria de seguretat de manera personalitzada sobre la base de la informació facilitada per la persona afectada i, en si escau, al nivell de risc establit pel Ministeri de l’Interior. Aquestes mesures estaran secundades per la disponibilitat, la vigilància i la protecció que pot fer el personal de seguretat i vigilància que presta servei de vigilància a la UA. La finalitat no és substituir o assumir les funcions i la competència de la Policia Nacional o Local, responsables de la protecció de les persones amb ordre de protecció, sinó complementar-les dins dels espais de la UA. Per això s’establirà una col·laboració activa i eficient, tant en l’aspecte preventiu com en l’operatiu, que determinarà les actuacions del personal de seguretat i vigilància de la UA i la Policia Local o Policia Nacional. L’objectiu és utilitzar els recursos disponibles per a aquesta nova comesa, i servir-se de les seues capacitats de control, vigilància, observació i intervenció que la UA desplega en les zones assignades i que desenvolupen en rondes i patrulles que es facen per les instal·lacions de la UA.

2. ÀMBIT D’APLICACIÓ

Aquest Protocol és aplicable al personal docent i investigador, al personal d’administració i serveis, estudiants, personal contractat, personal extern o qualsevol altre personal amb relació contractual directa o indirecta amb la UA, que comunique l’existència d’una situació de risc, denunciada o no, com a víctima de violència de gènere. En particular, serà aplicable en els supòsits següents:

a) Víctimes de violència de gènere sense denúncia.

b) Víctimes de violència de gènere amb interposició de denúncia i retirada d’aquesta.

c) Víctimes de violència de gènere amb interposició de denúncia i en fase de tractament jurídic o policial.

d) Víctimes de violència de gènere en espera de resolució judicial i que ha sol·licitat l’adopció de mesures cautelars.

e) Víctimes de violència de gènere amb ordre de protecció decretada pel jutjat competent.

f) Víctimes de violència de gènere amb sentència (ferma o no) que continga mesures de protecció específica.

3. ABAST

Aquest Protocol es desenvoluparà mitjançant:

- L’elaboració, la implantació i el seguiment d’un Pla de Protecció Personal en contacte permanent amb el personal de seguretat i vigilància de la zona on se situa el centre de treball o estudi de la víctima, i també amb el Servei de Seguretat de la UA.

- El desenvolupament d’un Pla de Coordinació amb agents de protecció dels Cossos i Forces de Seguretat de l’Estat.

- L’aplicació d’un Pla de Vigilància Preventiva.

4. ACTIVACIÓ DEL PROTOCOL

El Protocol s’activarà a sol·licitud de la persona afectada o la persona representant d’aquesta, d’un familiar directe o de la persona responsable del seu centre de treball o estudi, amb l’autorització expressa de la persona afectada.

Activat el Protocol, el vicerectorat amb competències en matèria de seguretat serà l’encarregat de l’elaboració del Pla de Protecció Personal, que s’implementarà pel Servei de Seguretat i el personal de seguretat i vigilància i del qual es donarà coneixement immediat al vicerectorat amb competències en matèria d’igualtat de gènere.

5. ACTUACIONS

Quan la persona afectada o el seu representant comunique al vicerectorat amb competències en matèria de seguretat, o a qualsevol altre òrgan de la UA, que vol acollir-se a aquest Protocol, es recaptarà tota la informació necessària per a establir els mecanismes de treball oportuns i definir el Pla de Protecció Personal

En els supòsits a) i b) de l’apartat 2, el vicerectorat amb competències en matèria igualtat de gènere s’encarregarà d’informar i orientar la víctima en tot el que siga necessari perquè dispose dels mitjans oportuns que li permeten, si així ho decideix, denunciar la situació existent i eixir de la situació de risc derivada.

En atenció a l’estat de la víctima (situació personal, nivells de risc comunicats, probabilitat de materialització de l’amenaça i uns altres), el vicerectorat amb competències en matèria d’igualtat de gènere podrà sol·licitar, amb caràcter preventiu, i fins a la tramitació de les actuacions oportunes per part de l’autoritat judicial, la intervenció del vicerectorat amb competències en matèria de seguretat a l’efecte de ser inclosa en aquest Protocol.

En els supòsits c) i d) de l’apartat 2, i després de recaptar la informació necessària relativa al nivell de risc i probabilitats de materialització, el vicerectorat amb competències en matèria de seguretat procedirà de la manera següent:

1. Implementació d’un Pla de Protecció Personal provisional en què es tindran en compte tots els condicionants del lloc de treball o lloc d’estudi i ubicació del centre. Aquest pla serà específic per a cada persona i es tindrà en compte en la seua elaboració el contingut de la Instrucció 7/2016, de la Secretaria d’Estat de Seguretat, per la qual s’estableix un nou protocol per a la valoració policial del nivell de risc de violència de gènere -Llei orgànica 1/2004- i de gestió de la seguretat de les víctimes. Aquest document contindrà les indicacions i les informacions necessàries per a actuar de manera que es minimitzen els riscos derivats de la situació existent, especialment el risc contra la integritat física de la víctima.

A través de l’establiment de rutines d’actuació, de pautes de conducta, de mesures de seguretat, de regles de comunicació, etc. es procurarà a la víctima els mitjans necessaris per a facilitar aquesta minimització de riscos sense la intervenció de recursos externs, fet que afavorirà el desenvolupament de la seua autoconfiança i seguretat. La validesa d’aquest Pla de Protecció estarà condicionat a la implantació del que disposen, si escau, les agents i els agents assignats en l’ordre de protecció.

2. Implementació dels procediments d’actuació específics oportuns per part del personal de seguretat i vigilància de la zona que corresponga per a gestionar la protecció de la persona afectada, els quals s’encaminaran al fet que puga disposar, a requeriment seu, de la presència del personal de seguretat i vigilància que li garantisca la integritat davant de qualsevol amenaça, risc o sospita existent tant en els accessos o les eixides del lloc de treball o estudi, com durant el temps que romanga a les instal·lacions de la UA. Igualment s’establirà el procediment de contravigilància amb la finalitat de detectar possibles intents d’aproximació de la persona denunciada a la persona afectada.

3. Implementació d’un procediment de coordinació amb les persones responsables dels centres on treballe o estudie la persona afectada amb la finalitat d’obtenir la seua col·laboració en la seguretat d’aquesta.

En els supòsits e) i f) de l’apartat 2, quan ja hi haja una ordre de protecció decretada pel jutjat competent, bé com a mesura provisional o recollida en sentència (ferma o no), s’actuarà segons que estableixen els supòsits c) i d) comptant, addicionalment, amb la unitat de Policia Local o Policia Nacional que porte el seguiment de l’ordre. Amb aquestes unitats es coordinaran les actuacions que cal fer en matèria preventiva i operativa i incorporaran als protocols de treball aquelles indicacions fetes amb la finalitat de millorar la seguretat de la persona protegida.

A aquest efecte, ha de tenir-se en compte que l’actual Sistema de Seguiment Integral en els casos de Violència de Gènere de la Secretaria d’Estat de Seguretat del Ministeri de l’Interior (Sistema VioGén), l’assignació del nivell de risc corresponent i l’establiment de les mesures d’autoprotecció procedents que s’inclouran en un Pla de Seguretat Personalitzat com es detalla en l’annex II del Protocol. La funció del Servei de Seguretat de la UA serà col·laborar i cooperar en tot el que siga necessari per a l’efectivitat d’aquestes mesures dins de les seues instal·lacions, bé amb els mitjans propis disponibles, bé facilitant l’actuació dels agents de protecció de les Forces i Cossos de Seguretat de l’Estat assignats en les mesures de caràcter policial complementàries assignades atenent el nivell de risc.

6. ATENCIÓ ALS NIVELLS DE RISC EN PREVENCIÓ DE DANYS COL·LATERALS

Els nivells de risc que s’estableixen a través del procediment Valoració Policial del Risc (VPR), atenent criteris facilitats pel Sistema VioGén, en són cinc: NO APRECIAT, BAIX, MITJÀ, ALT i EXTREM. A cadascun d’aquests nivells correspon una protecció específica que el sistema ja quantifica en atenció a totes les dades incorporades a aquest.

En aquells casos en què el risc assignat a la persona afectada és ALT o EXTREM, no s’ha de descurar que a més de la víctima també poden trobar-se exposades al risc les persones del seu entorn immediat en el lloc de treball o estudi, per la qual cosa per part del vicerectorat amb competències en matèria de seguretat també s’hauran d’establir, en coordinació amb els Cossos i Forces de Seguretat de l’Estat assignades a la seua protecció, aquelles mesures que s’estimen oportunes per a minimitzar els riscos derivats i gestionar-los d’una manera efectiva.

Tant en el nivell de risc ALT o EXTREM, les mesures policials obligatòries que s’estableixen són la vigilància freqüent o permanent de la víctima, fins i tot en el seu lloc de treball o activitats diàries, per la qual cosa en aquests casos es facilitaran les tasques assignades a les agents i els agents per part de la UA i se’ls prestarà tota la col·laboració necessària a través de les persones responsables dels centres i del vicerectorat amb competències en matèria de seguretat.

7. PLANTEJAMENT D’ESCENARIS POSSIBLES

La UA haurà d’establir els procediments oportuns dirigits a gestionar els possibles escenaris que poden presentar-se ja que si la persona denunciada és aliena a la institució no hi ha cap problema en la gestió del risc ni actuació complementària a fer per aquesta, però pot ocórrer que els supòsits de risc es referisquen al fet que tant la víctima com la persona agressora compartisquen espais universitaris. A títol d’exemple:

|  |  |  |
| --- | --- | --- |
| COL·LECTIU VÍCTIMA | COL·LECTIU PERSONA AGRESSORA | LOCALITZACIÓ |
| PDI o PAS | PDI o PAS | DIFERENT CENTRE DE TREBALL EN DIFERENT CAMPUS. (Codi 1) |
| DIFERENT CENTRE DE TREBALL EN EL MATEIX CAMPUS (Codi 2) |
| MATEIX CENTRE DE TREBALL (Codi 3) |
| ESTUDIANT | ESTUDIANT | DIFERENT FACULTAT O ESCOLA/ DIFERENT CAMPUS (Codi 4) |
| DIFERENT FACULTAT O ESCOLA / MATEIX CAMPUS (Codi 5) |
| MATEIXA FACULTAT O ESCOLA (Codi 6) |
| PDI, PAS o  ESTUDIANT | PERSONAL EXTERN  (CONTRACTES) | MATEIX CAMPUS (Codi 7) |
| PERSONAL EXTERN    (CONTRACTES) | PERSONAL EXTERN  (CONTRACTES) |
| PDI, PAS o  ESTUDIANT |

La UA tindrà mecanismes immediats i efectius per a gestionar els riscos derivats d’aquestes situacions segons els nivells establits, entre els quals es preveuen les mesures que, d’acord amb el Protocol d’actuació enfront de l’assetjament sexual, per raó de sexe i per orientació sexual de la UA siguen procedents, sense perjudici de l’establiment de les mesures cautelars provisionals per a l’adequada protecció de la víctima.

L’ordre de protecció, per si mateix, no és un recurs dissuasiu ni eludeix completament les agressions, ja que es deixa en la voluntat pròpia de l’agressor el compliment d’una mesura que en principi està concebuda per la norma per a salvaguardar la integritat física de la víctima. És objectiu prioritari de les persones responsables i administracions implicades la incorporació de tots els mitjans al seu abast per a garantir l’efectivitat d’una ordre de protecció concreta en aquells llocs sota la seua responsabilitat en els quals facen funcions de gestió i direcció.

[ANNEX I- Nivells de risc estimat i mesures policials de protecció a adoptar](https://www.boua.ua.es/pdf.asp?pdf=Annex_5601.pdf)

[ANNEX II. Mesures d’Autoprotecció relatives al Pla de Seguretat personalitzat amb cada Víctima](https://www.boua.ua.es/pdf.asp?pdf=Annex_5601.pdf#page=3)

Documents annexos:
------------------

* [Descargar Anexo\_5601.pdf](/Acuerdos/DescargarAnexoxId?idanexo=23995&idacuerdo=5601)





[Carretera Sant Vicent del Raspeig s/n  
03835 Sant Vicent del Raspeig - Alacant  
 Tel. 50 935 5176 - Fax 87 488 4117](https://www.google.es/maps/@51.109411,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12542&trk=tyah&trkInfo=tarId%9H2777968741911%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)